en voe elcken vdroochden boom selen de selve wynne
altijt setten twee levende poten vand selve airde
It de voirs wynnen en selen bynnen den voirs
tmijne gheen ander lant moeghen houden noch
wynnen mair de selve wynnen selen moeghen
uutgeven enich van desselfs gasthuys landen tghene
dat den wynen ongereet leecht op dat hen gelieft
hier inne bevorweert bij alsoe de selve wyne
alsoe enich lant uutganen dat tvoirs gasthuys
dair af gheene last hebben en sal mair de
voirs wynnen selen jairlijcx hue voirs pachtinge
jairlijcx int geheele betalen gelijck voirs steet
Met conden dat de wynne de landen die zij
alsoe uutgeven selen moegen selen doen wyne en
werven gelijckerwijs zij die landen selve souden
moeten It de voirs wynnen selen jairlijcx de
voirs landen wel en loflijck wynne ende werve
ten mynsten gelijck regenoeten boven en beneden
en die laeten ten ynde van zijnen tmijne gelijck
zij die bevonden hebben oft bete Te weten den
wyntairt bezayet wel en loflijck op vie getijdige
voren dair inne bezayet selen zijn vie ende
half boenden lants met twen dair af de
drie boenden lants gelegen zijn aen de cruyshaghe
regenoete de vrouwe wisschairts t eenre ende
de goede vander weduwen absoloens t ande zijden
It drie dachmalen lants gelegen lancx den wyntmoelen
regenoete de goede der weduwen absoloens t eenre
en goort bogairt t ande zijden It noch drie dachmalen
lants gelegen opden neden couthe regenoete meysien
serteels huys en hof t eenre en de goede des goidsh
van sinter cleen te bruessel t ande zijden Ende
tsurplus vand wyntairde gedragen seventhien
en een half boenden lants laeten besayet met rogge
dair af de acht boenden lants gelegen zijn aen de